Downloaded from YTS.BZ
Η ΤΑΙΝΙΑ ΠΕΡΙΕΧΕΙ ΠΕΡΙΓΡΑΦΕΣ ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΑΝΗΛΙΚΩΝ
Official YIFY movies site: YTS.BZ
ΠΟΥ ΜΠΟΡΕΙ ΝΑ ΕΙΝΑΙ ΔΥΣΑΡΕΣΤΕΣ
ΤΟ 2002 Η 14ΧΡΟΝΗ ΕΛΙΖΑΜΠΕΘ ΣΜΑΡΤ ΑΠΗΧΘΗ ΑΠΟ ΤΟ ΥΠΝΟΔΩΜΑΤΙΟ ΤΗΣ ΕΝΩ ΚΟΙΜΟΤΑΝ
ΜΟΝΗ ΜΑΡΤΥΡΑΣ, Η ΕΝΝΙΑΧΡΟΝΗ ΑΔΕΛΦΗ ΤΗΣ
ΜΑΙΡΗ ΚΑΘΡΙΝ
Αν η Ελίζαμπεθ ακούει τώρα, Μαίρη Κάθριν, τι θα της έλεγες;
Ότι μου λείπει και θέλω να ξέρει ότι όλη η οικογένειά μας την αγαπάει.
Αναρωτιέμαι γιατί κάποιος να θέλει να απαγάγει την Ελίζαμπεθ;
Ήμουν εννιά χρονών όταν πήραν την Ελίζαμπεθ.
Μου έλειψε η αδερφή μου.
Ήταν η καλύτερή μου φίλη.
ΜΑΙΡΗ ΚΑΘΡΙΝ ΑΔΕΡΦΗ ΤΗΣ ΕΛΙΖΑΜΠΕΘ
Νομίζω ότι με ρωτάς αν το έχω διαχειριστεί;
Ακόμα το διαχειρίζομαι.
5 ΙΟΥΝΙΟΥ 2002
Εκείνο το βράδυ, η Ελίζαμπεθ κι εγώ είπαμε τις προσευχές μας
και πήγαμε για ύπνο.
Το επόμενο που θυμάμαι
ήταν ένας άντρας στο δωμάτιό μου
να λέει στην Ελίζαμπεθ ότι αν ούρλιαζε, θα τη σκότωνε.
Παρέλυσα.
Δεν μπορούσα να πιστέψω τι συνέβαινε.
Εντέλει βρήκα αρκετό θάρρος να πω στους γονείς μου ότι η Ελίζαμπεθ έλειπε,
ότι μπήκε ένας άντρας και την πήρε.
Ο χειρότερος εφιάλτης κάθε γονιού.
Ένα 14χρονο κορίτσι από τη Γιούτα απήχθη ενώ οι γονείς της κοιμόνταν.
Πώς έγινε αυτό στην κρεβατοκάμαρά της
σε μια εύπορη κοινότητα;
Πού στον κόσμο είναι η Ελίζαμπεθ Σμαρτ;
Η υπόθεση αιχμαλώτισε τη χώρα.
Οι αρχές ξεκίνησαν πανεθνικό ανθρωποκυνηγητό.
Έμοιαζε με χολιγουντιανή ιστορία.
Μια παράξενη και αινιγματική ανατροπή.
Η αστυνομία επικεντρώνεται στα μέλη της οικογένειάς της.
Η αστυνομία δεν πιστεύει ότι λέμε την αλήθεια.
Ως οικογένεια, δεν θα το αφήναμε στις αρχές.
Υπάρχει κάποιος εκεί έξω που ξέρει κάτι.
Ένιωθα ότι η Ελίζαμπεθ ήταν ακόμα εκεί έξω.
Έπρεπε να βρω την κόρη μου.
Όταν θα προσπαθούσα να δραπετεύσω, ήθελα να είναι σίγουρο.
Θα έκανα ό,τι χρειαζόταν
για να δραπετεύσω.
ΕΛΙΖΑΜΠΕΘ ΣΜΑΡΤ
Ως πατέρας, η δουλειά σου είναι να προστατεύεις το παιδί σου
για να μην πάθει κακό.
Αυτό δεν συνέβη. Δεν την προστάτευσα από το κακό.
Αυτό επαναλαμβάνεται στο μυαλό σου, ξανά και ξανά και ξανά.
Θυμάμαι συγκεκριμένα στις 3:58,
η Μαίρη Κάθριν μπήκε στο δωμάτιο και είπε ότι κάποιος είχε πάρει την Ελίζαμπεθ.
Σκέφτηκα "Έβλεπες εφιάλτη".
ΕΝΤ ΣΜΑΡΤ ΠΑΤΕΡΑΣ ΤΗΣ ΕΛΙΖΑΜΠΕΘ
"Η Ελίζαμπεθ θα είναι κάπου στο σπίτι".
Αλλά καθώς ψάχναμε τα δωμάτια, αρχίσαμε να αγχωνόμαστε.
Στην κουζίνα, είδα μια κομμένη σήτα.
Και το παράθυρο ήταν ορθάνοιχτο.
Η γυναίκα μου φώναξε "Πάρε την αστυνομία".
Στις 5 Ιουνίου, νωρίς το πρωί,
έλαβα ειδοποίηση.
Είχαμε μια απαγωγή μιας νεαρής γυναίκας
στο Φέντεραλ Χάιτς.
Η απαγωγή ενός παιδιού από την κρεβατοκάμαρά του
είναι εξαιρετικά σπάνια.
Οπότε, το θεώρησα επείγον να πάω εκεί.
Πήγα στο σημείο. Με ενημέρωσε ένας αστυνόμος.
Η Ελίζαμπεθ Σμαρτ ήταν ένα 14χρονο κορίτσι
που ασχολούταν με τη μουσική, με την εκκλησία της.
Η οικογένειά της είπε ότι την πήραν από το δωμάτιό της μες στη νύχτα.
Το παράθυρο ήταν ανοιχτό.
Υπήρχε μια κομμένη σήτα.
Έξω, κάποιος είχε βάλει μια καρέκλα στον τοίχο.
Αρχικά σκέφτηκα ότι δεν θα κρατούσε πολύ.
Ότι θα είχαμε απαντήσεις σε 48 ώρες.
Διαψεύστηκα.
Σήμερα το πρωί, γύρω στις δύο, είχαμε μια απαγωγή
από ένα σπίτι εδώ στο Φέντεραλ Χάιτς.
Ξέσπασε τρόμος όταν διαδόθηκαν τα νέα.
Στο Σολτ Λέικ Σίτι, είμαι η Νίσα Ντεγκέρινγκ.
Θυμάμαι το πρώτο μου ρεπορτάζ.
"Ένα κοριτσάκι αγνοείται στο Φέντεραλ Χάιτς.
Απήχθη από το δωμάτιό της στη μέση της νύχτας".
Και θυμάμαι ότι σοκαρίστηκα από τα λόγια καθώς έβγαιναν από το στόμα μου.
Το Φέντεραλ Χάιτς είναι από τις πιο πλούσιες περιοχές του Σολτ Λέικ Σίτι.
Τα σπίτια είναι πανέμορφα.
Η Εκκλησία των Μορμόνων είναι συνυφασμένη στην κοινότητα.
Δεν περιμένεις να συμβαίνουν εγκλήματα.
Και θυμάμαι να σκέφτομαι "Είναι αληθινή απαγωγή;"
Μου τηλεφώνησαν
κι ο αδερφός μου ο Εντ είπε "Χρειάζομαι τη βοήθειά σου".
Θυμάμαι που μπήκα από την εξώπορτα.
Ήρθε ο Εντ να μου ανοίξει.
Ήταν λες και είχε περάσει από σαράντα κύματα.
Ελίζαμπεθ, αν είσαι εκεί έξω,
κάνουμε ό,τι μπορούμε για να σε βοηθήσουμε.
Σε αγαπάμε.
Θέλουμε να έρθεις σπίτι σ' εμάς.
Η μητέρα της Ελίζαμπεθ, η Λόις…
ήταν στο μπροστινό δωμάτιο με συγγενείς και φίλους.
Έβγαζε ένα φρικιαστικό
βογκητό και κλάμα.
"Πού είναι η κόρη μου;"
8 ΩΡΕΣ ΑΠΟ ΤΗΝ ΑΠΑΓΩΓΗ
Από την αρχή, φτιάξαμε τηλεφωνική αίθουσα για στοιχεία.
Ο αριθμός των στοιχείων που ήρθαν από το κοινό ήταν περίπου 40.000.
Έτσι, φτιάξαμε μια ομάδα από εκατοντάδες ερευνητές.
Όσο κι αν προσπαθήσω…
ΚΟΡΝΤΟΝ ΠΑΡΚΣ
…δεν θα ομορφύνω.
Πήγαμε στο σχολείο να μιλήσουμε με τους φίλους της Ελίζαμπεθ.
Η έρευνά μας δεν αποκάλυψε αγόρια, περίεργες συνδέσεις, ναρκωτικά.
Η Ελίζαμπεθ Σμαρτ ήταν μια τυπική 14χρονη πιστή Μορμόνος
που ζούσε φυσιολογικά σε μια ωραία γειτονιά.
Όλοι ήξεραν την Ελίζαμπεθ στην περιοχή.
Και ως τις 4:30, η γειτονιά είχε κινητοποιηθεί.
Ξέρει κανείς ΚΑΡΠΑ ή αναρρίχηση;
Η κοινότητά μας είναι πολύ δυνατή
και όλοι ήταν πρόθυμοι να αφήσουν ό,τι έκαναν και να ψάξουν.
Γιατί το κάνεις αυτό;
Λατρεύω τον Εντ και τη Λόις και είναι υπέροχη οικογένεια.
Ο όμορφος άντρας μου.
ΦΩΝΗ ΤΗΣ ΛΟΪΣ ΣΜΑΡΤ
Το σπίτι μας είναι στους λόφους.
Ευτυχία και χαρά.
Η Λόις, εγώ και η οικογένεια ζούσαμε εκεί για περίπου οχτώ χρόνια.
Είχαμε έξι παιδιά. Τέσσερα αγόρια, δύο κορίτσια.
Γεια σου, μαμά.
Γεια σου, Ελίζαμπεθ.
Η Ελίζαμπεθ ήταν η πρώτη κόρη.
Ήταν πολύ ανταγωνιστική, ειδικά με τους αδερφούς της.
Όσον αφορά την εσωτερική της δύναμη, είχε πολύ δυνατό πνεύμα.
ΜΕΡΑ 2η
Οι αρχές ξεκίνησαν ανθρωποκυνηγητό σήμερα, Πέμπτη 6 Ιουνίου.
Συνεχίζεται η έρευνα
για την απαχθείσα έφηβη της Γιούτα Ελίζαμπεθ Σμαρτ.
Έκλεψαν ένα αθώο κορίτσι
από το πιο ασφαλές μέρος του κόσμου.
Η αστυνομία του Σολτ Λέικ Σίτι ανήγγειλε αμοιβή.
Δίνονται 250.000 δολάρια για την Ελίζαμπεθ.
Η ανταπόκριση των ΜΜΕ ήταν απίστευτη.
- CBS News, Σολτ Λέικ Σίτι - Fox News.
NBC News.
Υπήρχε μεγάλη πίεση στο αστυνομικό τμήμα
να λύσουμε την υπόθεση πολύ γρήγορα.
Δεν υπήρχαν αποδείξεις.
Αλλά υπήρχε μάρτυρας της απαγωγής…
η εννιάχρονη αδερφή της Ελίζαμπεθ Σμαρτ, η Μαίρη Κάθριν.
Ως εννιάχρονη, δεν νομίζω ότι καταλάβαινα τι συνέβαινε.
Μόνο ότι έλειπε η αδερφή μου και φοβόμουν πολύ.
Προσπαθούσαμε να τα κάνουμε όλα μαζί.
Ήθελα να της μοιάσω.
Μαλώναμε, κυρίως επειδή ήμουν τσαπατσούλα.
Αλλά σε κάθε ευκαιρία για να περάσω χρόνο μαζί της, ήμουν εκεί.
Η Μαίρη Κάθριν ήταν πολύ πιθανό να είναι το κλειδί για την εύρεση της Ελίζαμπεθ.
Όποιος έχει μια τραυματική εμπειρία, την αποτυπώνει στη μνήμη του.
Θέλαμε να της πάρουμε συνέντευξη σε ελεγχόμενο, ασφαλές περιβάλλον.
Ο τύπος είπε "Κάνε ησυχία.
Αν φωνάξεις, θα σε πυροβολήσω. Αλλιώς, δεν θα σου κάνω κακό".
Σου φάνηκε γνώριμη η φωνή του;
Ναι.
Μπορείς να μου πεις που την είχες ξανακούσει;
Όχι, δεν θυμάμαι.
Η Μαίρη Κάθριν είχε πει ότι η φωνή τής φαινόταν γνώριμη.
Δεν μπορούσε να πει ποιανού φωνή ήταν, αλλά ήταν γνώριμη φωνή.
Η πρώτη εντύπωση κοιτώντας τους Σμαρτ
ήταν πως ήταν μια ευτυχισμένη, φυσιολογική οικογένεια.α
Αλλά, στατιστικά, τις περισσότερες φορές,
ο δράστης αυτού του είδους εγκλήματος είναι γονιός ή μέλος της οικογένειας.
Αρχίσαμε να τους ψάχνουμε πολύ.
Φέραμε μέλη της οικογένειας Σμαρτ στο τμήμα.
Κάναμε συνεντεύξεις σε βάθος.
Υπήρχαν μερικά πράγματα που μας κίνησαν το ενδιαφέρον.
Μου είπαν ότι ο συναγερμός ήταν απενεργοποιημένος κατά λάθος.
Και το παράθυρο,
όταν το κοίταξα το πρώτο πρωί,
δεν είχε σημάδια στον εξωτερικό τοίχο.
Ακόμα κι αν ανέβεις σε καρέκλα, θα κάνεις ένα σημάδι.
Δεν είδα κανένα.
Η αρχική μου εκτίμηση ήταν πως ίσως δεν ήταν αυτό το σημείο εισόδου.
Ίσως ήταν σκηνοθετημένο.
Κάποιος έκοψε τη σήτα μετά το γεγονός, αλλά δεν μπήκε από το παράθυρο.
Ψάξαμε το σπίτι.
Ψάχνουμε κάποια ένδειξη για το τι συνέβη στην Ελίζαμπεθ.
Υπάρχει πτώμα στο σπίτι;
Είχαμε ένα πολύ καλό κυνηγόσκυλο στο τμήμα.
Τον λένε Τζέι Τζέι. Τον εμπιστευόμασταν.
Και πήρε τη μυρωδιά της Ελίζαμπεθ.
Βγήκε από πίσω και μετά πήγε στα δέντρα.
Και ακολούθησε ένα ίχνος,
ανέβηκε στον δρόμο, που είναι αδιέξοδο,
και έχασε τη μυρωδιά.
Υπέθεσα
ότι μάλλον την πήραν με αυτοκίνητο.
Υπάρχουν ενδείξεις ότι ήταν δουλειά εκ των έσω.
Η αστυνομία κατάσχεσε 12 υπολογιστές από την οικογένεια.
Ρωτούσαμε συνέχεια την αστυνομία.
"Είναι η οικογένεια; Κοιτάμε την οικογένεια;"
Σας ευχαριστώ όλους για τη βοήθειά σας. Δεν έχω λόγια.
Θα χρειαστεί η προσπάθεια όλων μας για να βρεθεί.
Μου είναι δύσκολο να σκέφτομαι ότι κάποιος ήρθε και την πήρε.
Θα έκανα τα πάντα για να την έχω πίσω στην αγκαλιά μου.
Νομίζω ότι στην αρχή ένιωθες τη θλίψη των γονιών,
αλλά σίγουρα άλλαξε.
Ο κόσμος έβλεπε τον Εντ στην τηλεόραση όταν μιλούσε
και έλεγαν "Δεν έχει δάκρυα όταν κλαίει".
Αναρωτιόμασταν αν έλεγε όλη την αλήθεια.
Μπορεί να εμπλέκεται;
Κάτι περίεργο συμβαίνει.
Ως ρεπόρτερ, κάνεις καλές ερωτήσεις,
αλλά υπάρχουν κι άλλες ερωτήσεις...
- Όπως; - Ακούγεται ψεύτικο.
Είναι κάποιος που ήξερε τη διάταξη του σπιτιού
και πώς να τη βρει.
Πέρασαν τον πατέρα της Ελίζαμπεθ από ανιχνευτή ψεύδους.
Μερικές φορές, τα παιδιά δολοφονούνται από τους γονείς τους.
Υπήρχαν θεωρίες για το τι είχε συμβεί.
Ότι τη σκότωσε ο Εντ και την ξεφορτώθηκε.
Μου τηλεφώνησε η Λόις, η γυναίκα μου, και κατέβηκα εκεί
και…
είδα ένα δάκρυ.
Και βασικά είπε
"Οι αρχές δεν πιστεύουν ότι λες την αλήθεια.
Ότι κάτι κρύβεις".
Συγκλονίστηκα, σε σημείο που έτρεμα
και δεν μπορούσα να σταματήσω να τρέμω.
Δεν είχα απολύτως καμία σχέση.
Κι ο πατέρας μου είπε "Αν δεν ηρεμήσεις,
θα σε πάω σε ψυχιατρείο".
Με πήγε στο νοσοκομείο
και με έβαλε στην ψυχιατρική και έκλαιγα όλο το βράδυ.
Είναι φρικτό να εξαφανίζεται η κόρη σου.
Σ' αρέσει αυτό, Ελίζαμπεθ;
Και μετά να είσαι πιθανός ύποπτος…
Δεν είχα λόγια.
Στη Γιούτα, η αστυνομία που αναζητεί την Ελίζαμπεθ Σμαρτ
συνεχίζει να επικεντρώνεται στην οικογένειά της.
Εξετάστε τους όλους. Ό,τι χρειαστεί. Κάντε το.
Το Newsweek ανέφερε ότι ο πατέρας της, Εντ Σμαρτ,
πέρασε τον ανιχνευτή ψεύδους,
αλλά ο αδερφός του Τομ είχε ασαφή συμπεράσματα.
Είχα τρεις αδερφούς.
Ο Τομ ήταν λίγο στο περιθώριο,
πάντα κάπου μπλεγμένος.
Παίζει άρπα σαν άγγελος και ιππεύει σαν καουμπόισσα.
Είναι απίστευτη.
Είναι ύποπτο ένα αποτυχημένο τεστ;
Ναι, οπωσδήποτε.
Ίσως ένας αδερφός δεν συμπαθεί τον άλλο.
Μη με παρεξηγήσετε.
- Αυτή η οικογένεια… - Αγαπιόμαστε.
Αγαπιόμαστε περισσότερο από όλους.
Κάποιοι κάμεραμαν είπαν "Ντέιβ, είναι καλά ο Τομ;
Κάτι τρέχει μαζί του. Είναι πολύ νευρικός".
- Φεύγουμε. - Εντάξει.
- Ευχαριστώ. - Σας ευχαριστώ πολύ. Καλή τύχη.
Πήρα τον Τομ στην άκρη και είπα "Τομ,
πολλά ΜΜΕ αναρωτιούνται αν κρύβεις κάτι".
Πιστεύω ότι αυτό το άτομο…
δεν είναι κακός άνθρωπος και απλώς…
Η οικογένειά μας πίστευε έντονα για ένα διάστημα,
και αυτό μας παρηγορούσε,
ότι είναι απλώς κάποιος που συμπαθεί την Ελίζαμπεθ.
Όλοι έχουμε προβλήματα. Αν έχεις…
Όποιος έχει πάρει…
Μας διέλυσαν ως το μεδούλι,
και καταλαβαίνουμε ότι όλοι έχουν προβλήματα.
Είναι υπέροχη ιστορία από πολλές απόψεις,
γιατί, πάνω απ' όλα, έχει να κάνει με ένα όμορφο αγγελικό κορίτσι.
Όλοι έχουν προβλήματα.
Όποιος δει αυτήν τη συνέντευξη
θα πιστέψει ότι ο Τομ Σμαρτ είναι τρελό κάθαρμα
και ίσως το έκανε.
Βγήκαμε από τη συνέντευξη
και η γυναίκα μου είπε "Γάμησες την οικογένεια".
Ένα από τα χαρακτηριστικά που έχουμε όλοι στην οικογένεια,
είναι η μονομανής συμπεριφορά,
που είναι βασικά εντελώς εμμονική συμπεριφορά.
Σε μια κατάσταση όπως η απαγωγή, όπου δεν μπορείς να κάνεις πολλά
εκτός από το να ψάχνεις στοιχεία, μέρη, ανθρώπους…
Μετά από τρεις ή τέσσερις μέρες, χωρίς ύπνο…
τείνεις να καταρρέεις.
Πέρασα ανιχνευτή ψεύδους πεντέμισι μέρες μετά.
Άκουγα πράγματα,
αλλά σημασία είχε να βρούμε την Ελίζαμπεθ.
Δεν περιμέναμε να μας πουν αν περάσαμε.
Ποιος νοιάζεται; Ξέραμε ότι περάσαμε.
Σε τέτοιες περιπτώσεις, οι οικογένειες πάντα εξετάζονται,
και τους είναι πολύ δύσκολο.
Αλλά τα άλλοθί τους ήταν ακλόνητα
και σε όλους τους υπολογιστές και τα email που ελέγξαμε,
δεν βρήκαμε τίποτα ύποπτο.
Ήταν απίστευτο
πόσο καιρό πήρε στην αστυνομία, να αθωώσει την οικογένεια.
Και καθώς το δάχτυλο ήταν στραμμένο προς το μέρος μας,
είδαμε μεγάλη πτώση στον κόσμο που ερχόταν να μας βοηθήσει να ψάξουμε.
Τα νούμερα έκαναν βουτιά.
Δεν νομίζω ότι αυτοί οι δημοσιογράφοι συνειδητοποίησαν τον αντίκτυπο που είχαν.
Αλλά συνεχίζουμε.
Δεν τα παρατάμε.
Μας τηλεφώνησαν.
Βρέθηκαν λείψανα
δίπλα στη Μεγάλη Αλμυρή Λίμνη.
Το θύμα ήταν γυναίκα.
Πήρα τον Εντ και τη Λόις και είπα "Δεν ξέρουμε,
αλλά ίσως είναι η Ελίζαμπεθ".
Το σώμα της κοπέλας είχε καεί ως εκεί που δεν περιγράφεται,
έτσι ώστε…
Δεν μπορούσε να αναγνωριστεί.
Προσπάθησα να προστατευτώ από το συναίσθημα
μέχρι να επιβεβαιωθεί.
Καταφέραμε να προσδιορίσουμε ότι δεν ήταν η Ελίζαμπεθ.
Ήταν ένα άλλο θύμα.
Ένιωσα ανακούφιση,
αλλά το μυαλό σου έλεγε συνεχώς "Πού είναι; Τι της συμβαίνει;"
Μιλούσα στον Εντ και τη Λόις κάθε μέρα. Ήταν δυνατοί.
Στην οικογένειά μου, έχουμε βιώσει απώλειες και τραγωδίες,
και είχα μια βασική κατανόηση για όσα περνούσαν ο Εντ και η Λόις.
Πονούσα να τους βλέπω να υποφέρουν.
Ελίζαμπεθ, αν μας ακούς, σ' αγαπάμε, Ελίζαμπεθ.
Δεν ξεχάσαμε και όλοι σε θέλουμε πίσω. Δεν θα σταματήσουμε ώσπου να γυρίσεις.
Το χειρότερο είναι να μην ξέρεις.
Τι περνάει; Πώς επιβιώνει;
Τι θα μπορούσες να κάνεις για να τελειώσει αυτό;
ΗΜΕΡΑ 9η
Το πρόσωπο κλειδί είναι η εννιάχρονη αδερφή.
Ο χρόνος τρέχει.
Ναι, ακριβώς.
Οι αστυνομικοί δεν ήθελαν να μιλάω σε οποιονδήποτε,
γιατί ίσως επηρεαζόταν η μνήμη μου.
Οπότε ήμουν απομονωμένη.
Ήθελα να μάθω,
προσπαθούσα να ακούω κουβέντες για όσα γίνονταν, αλλά…
με απέκλειαν.
Προσπαθούσα να θυμηθώ ποιος ήταν εκείνος που την πήρε.
Είχα ακούσει τη φωνή,
μα δεν μπορούσα να θυμηθώ από πού.
Ήθελα να βοηθήσω με όποιον τρόπο μπορούσα.
Μου μίλησαν πολλές φορές.
Προσπάθησαν να με υπνωτίσουν κάποια στιγμή.
Αλλά ένιωθα πίεση από όλους.
Πίεση να μη μιλήσω σε κανέναν. Να τους πω όλα όσα ήξερα.
Ήταν δύσκολο για μια εννιάχρονη.
Η Μαίρη Κάθριν ήταν σε δύσκολη θέση.
Ήταν τρομοκρατημένη,
αλλά ήταν σίγουρη ότι η φωνή ήταν γνωστή.
Βάλαμε την οικογένεια να φτιάξει μια λίστα
από όλους όσους είχαν πάει πρόσφατα στο σπίτι τους.
Έχει έρθει πολύς κόσμος στο σπίτι σας;
Είχαμε κάποιους εργολάβους εκεί μέσα.
Και αρκετοί από αυτούς έπρεπε να εξεταστούν προσεκτικά.
Ένας ήταν ο Ρίτσαρντ Ρίσι.
ΡΙΤΣΑΡΝΤ ΡΙΣΙ
Ο Ρίτσαρντ Ρίσι ήταν εργολάβος.
Είχε δουλέψει στους Σμαρτ και μάθαμε
ότι συγκρούστηκε με τον Εντ Σμαρτ για κάτι χρωστούμενα.
Βγήκε ένταλμα έρευνας για το σπίτι του Ρίσι
και μερικά κοσμήματα της Λόις Σμαρτ βρέθηκαν στο σπίτι του.
Έτσι, τον έφεραν και τον ανέκριναν.
Πότε πήγες τελευταία φορά στο σπίτι;
Τον Απρίλιο.
Πες μου τι ξέρεις για την απαγωγή.
- Δεν ξέρω. - Μαλακίες.
Δεν γίνεται να ζεις εδώ τις τελευταίες δύο βδομάδες
και να μην ξέρεις για την απαγωγή.
Δεν παίζω. Δεν λέω "Πες μου γιατί την απήγαγες".
Πες μου τι ξέρεις, τι άκουσες στις ειδήσεις.
Άκουσα ότι κάποιος μπήκε στο σπίτι των Σμαρτ.
- Εντάξει. - Πήρε την Ελίζαμπεθ.
- Εντάξει. - Και τώρα είμαι ο βασικός ύποπτος.
Επί βδομάδες δεν είχαμε απαντήσεις. Μπορεί να ξέρει πού είναι η Ελίζαμπεθ;
Ένας άντρας με ιστορικό παραβατικότητας είναι ο κύριος ύποπτος στην υπόθεση Σμαρτ.
Ο Ρίτσαρντ Ρίσι ήταν βίαιος εγκληματίας.
Πυροβόλησε έναν φίλο μου αστυνομικό σε ληστεία φαρμακείου.
Δεν ήξερα ότι ο Ρίτσαρντ ήταν εγκληματίας.
Είχε έρθει με συστάσεις από το κέντρο απασχόλησης της εκκλησίας.
Οπότε, σοκαρίστηκα.
Αυτό το λευκό τζιπ Τσερόκι του 1990
που δόθηκε στον Ρίσι από τον Εντ Σμαρτ για εργασίες
εξακολουθεί να είναι πιθανό στοιχείο.
Μάθαμε ότι το τζιπ είχε κάνει αρκετά χιλιόμετρα
τη στιγμή της απαγωγής της Ελίζαμπεθ Σμαρτ.
Ήταν εκατοντάδες χιλιόμετρα.
Οδήγησε πολύ τη νύχτα της απαγωγής ή την επόμενη μέρα.
Αλλά δεν είχε λογική εξήγηση για τόσα χιλιόμετρα.
Την πήγε ο Ρίτσαρντ με το όχημα κάπου μακριά
και την έβαλε κάπου απ' όπου δεν μπορούσε να διαφύγει;
Είχαμε αναφορές ότι κάποιος τον είδε να βγάζει εργαλεία σκαψίματος
από το όχημα εκείνη την περίοδο.
Έκρυψε το πτώμα θάβοντάς το;
Αν ήσουν εκεί και ξυπνούσε, τι θα έκανες;
Δεν θα κάτσω εδώ να σου πω, φίλε.
Η αστυνομία είπε "Είμαστε 99,9% σίγουροι ότι αυτός είναι".
Ταίριαζαν όλα. Ακουγόταν λογικό.
Αλλά η μόνη αυτόπτης μάρτυρας είπε ότι δεν ήταν αυτός.
Με είχα κρατήσει μακριά από τις ειδήσεις,
αλλά μια μέρα είδα ένα ρεπορτάζ για πιθανούς υπόπτους,
και έδειξαν μια φωτογραφία του Ρίσι.
Η αστυνομία καλεί έναν πιθανό ύποπτο…
Είχε κάνει πολλή δουλειά στο σπίτι.
Πάντα ήταν πολύ καλός.
Και ήξερα ότι δεν ήταν ο Ρίτσαρντ Ρίσι εκείνη τη νύχτα στο δωμάτιό μου.
Δεν πήρε ο Ρίτσαρντ Ρίσι την αδερφή μου, τον Ιούνιο του 2022.
Η Μαίρη Κάθριν ήταν σίγουρη ότι δεν ήταν ο Ρίτσαρντ Ρίσι.
Αλλά η αστυνομία ήταν πεπεισμένη ότι ο Ρίσι ήταν ο βασικός ύποπτος.
Η Μαίρη Κάθριν κοιμόταν. Θα ήταν νυσταγμένη.
Είπε ότι κρατούσε τα μάτια της κλειστά κατά τη διάρκεια της απαγωγής.
Ίσως δεν κατάλαβε ότι ήταν ο Ρίσι.
Ζητάω από τον Ρίτσαρντ από τα βάθη της καρδιάς μου
ή να αθωώσει τον εαυτό του ή να μας πει πού είναι η Ελίζαμπεθ.
Εγώ…
Η οικογένειά μας πέρασε μια κόλαση
και θα ήθελα να τελειώσει αυτό.
24 ΙΟΥΛΙΟΥ
7 ΕΒΔΟΜΑΔΕΣ ΑΠΟ ΤΗΝ ΑΠΑΓΩΓΗ
Αρχικά, όταν μας είπαν για τον Ρίσι, φαινόταν να υπάρχει πρόοδος.
Αυτό κατέρρευσε στις 24 Ιουλίου.
Απόπειρα διάρρηξης στο σπίτι της θείας και του θείου της Λιζ Σμαρτ.
Έκοψαν τη σήτα στο δωμάτιο
της ξαδέρφης της Ελίζαμπεθ, μιας 18χρονης.
Οι αστυνομικοί δουλεύουν υπερωρίες για να βρουν ποιος το έκανε και γιατί.
Όταν πήγα στο σημείο, κάτι που παρατήρησα
ήταν ότι υπήρχαν δύο καρέκλες στο παράθυρο,
όπως είχαν κάνει στο σπίτι της Ελίζαμπεθ.
Η σύμπτωση ήταν εξωφρενική.
Πόσοι άνθρωποι προσπαθούν να διαρρήξουν ένα σπίτι και να απαγάγουν ένα άτομο;
Τι σχέση υπάρχει; Γιατί οι οικογένειές μας;
Μπορεί να ήταν ο ίδιος δράστης με την ίδια μέθοδο
ή μπορεί να ήταν κάποιος που γνώριζε τη σκηνή
και την καρέκλα στης Ελίζαμπεθ,
και το έκανε σαν φάρσα ή μια βάναυση αντιγραφή.
Δεν το είδαμε έτσι,
γιατί η καρέκλα στο σπίτι της Ελίζαμπεθ
δεν είχε δημοσιοποιηθεί ποτέ,
οπότε δεν μπορούσε να είναι κόλπο.
Το γεγονός ότι ο Ρίτσαρντ ήταν στη φυλακή όταν συνέβη αυτό,
και η Μαίρη Κάθριν έλεγε ότι δεν ήταν ο Ρίτσαρντ Ρίσι…
με έκανε να νιώσω ότι δεν ήμουν σίγουρος ότι είχαμε πιάσει τον σωστό.
Ο Ρίτσαρντ Ρίσι ήταν ένα άτομο που μας μπέρδευε πολύ.
Είχε πολλές ευκαιρίες να αθωώσει τον εαυτό του, αλλά δεν το έκανε.
Δεν μας έλεγε γιατί έκανε τόσα χιλιόμετρα.
Δεν είχαμε αποδείξεις ότι ήταν αυτός
και ήμασταν απελπισμένοι να βρούμε την Ελίζαμπεθ.
Φέραμε αυτόν και τον δικηγόρο του και του είπα
ότι αν μας έλεγε πού ήταν και τι έκανε με το τζιπ,
οτιδήποτε εκτός από ανθρωποκτονία ή απαγωγή,
δεν θα του ασκούσαμε δίωξη.
Θες να σκαρφιστώ ψέματα;
Όχι, δεν θέλω αυτό.
Τότε, πίστεψέ με, γαμώτο.
Πολλά πράγματα δεν βγάζουν νόημα.
Βρες ποιος το έκανε αυτό.
Του προσφέραμε την ασυλία
και αυτός και ο δικηγόρος του θα το σκέφτονταν,
όταν με πήραν και μου είπαν
"Ο Ρίτσαρντ είναι στο νοσοκομείο.
Κατέρρευσε στο κελί του, και δεν φαίνεται καλά".
Στη Γιούτα, ο βασικός ύποπτος
στην εξαφάνιση της Ελίζαμπεθ Σμαρτ πέθανε.
Υπέστη εγκεφαλικό ή ανεύρυσμα στο κελί του.
Τι μυστικά παίρνει μαζί του;
Ένιωθα άρρωστος.
Ο πιο πιθανός ύποπτος πέθανε.
Όλα όσα ήξερε είχαν χαθεί μαζί του.
Κι αυτό μας έφερε σε ένα πολύ δύσκολο αδιέξοδο.
Ως αστυνομικός, στήνεις ένα συναισθηματικό τείχος,
κι αυτό το τείχος άρχισε να διαβρώνεται για μένα,
και είχα αρχίσει να επενδύω συναισθηματικά στην υπόθεση.
Ο Κόρι μάς πήρε και μας είπε ότι ο Ρίτσαρντ είχε πάθει ανεύρυσμα.
Πάθαμε σοκ.
Αν της είχε κάνει κάτι, ίσως δεν μαθαίναμε ποτέ τι συνέβη.
Έλεγα στον Εντ και τη Λόις "Μην τα παρατάτε".
Αλλά, ειλικρινά, μέσα μου…
πίστευα ότι ήταν απίθανο
να έχουμε αίσιο τέλος στην υπόθεση.
Φαινόταν σαν μια χαμένη μάχη,
αλλά ένιωθα έντονα ότι η Ελίζαμπεθ ήταν ακόμα εκεί έξω.
Θυμάμαι που γύρισα σπίτι μια Κυριακή.
Η Λόις κι εγώ καθόμασταν και διαβάζαμε γράμματα
και μετά αποκοιμηθήκαμε.
Ονειρεύτηκα ότι η Ελίζαμπεθ ήρθε ξανά στη ζωή μας.
Θεέ μου.
Τελείωσε.
Είναι εδώ και είναι καλά.
Κι ένιωσα τόση ευφορία που με συγκλόνισε.
Αν μπορούσα να ζητήσω οτιδήποτε στη ζωή μου,
θα ζητούσα να γυρίσει η Ελίζαμπεθ.
Όταν σκεφτόμουν ότι ήταν εκεί έξω
και περνούσε ό,τι κι αν περνούσε,
σκεφτόμουν ότι δεν γινόταν να τα παρατήσουμε.
Η μορμονική κουλτούρα κυριαρχεί στο Σολτ Λέικ,
αλλά υπάρχει και αντικουλτούρα.
Παλιά, κάναμε πολλά κρυφά πάρτι.
Και γύρω στο 2002,
κάθε δεύτερο σαββατοκύριακο γινόταν ένα πάρτι στο σπίτι κάποιου.
Υπήρχε αλκοόλ, φυσικά. Πολύ χόρτο, τσάι με μανιτάρια.
Το οξύ ήταν πολύ καλό τότε.
Ήταν μια τυπική βραδιά,
και έρχονται αυτοί οι τρεις.
Ένας άντρας και δύο κυρίες, ντυμένοι με λευκές ρόμπες
και οι κυρίες είχαν φουλάρια στο πρόσωπο, μόνο τα μάτια τους φαίνονταν.
Η νεαρή είχε γκριζογάλανα μάτια.
Μετά την απαγωγή της αδερφής μου, φοβόμουν πολύ να κοιμηθώ.
Με έβαζε ο μπαμπάς μου για ύπνο,
και ενώ τον περίμενα, κοιτούσα τα βιβλία
ή σκεφτόμουν ποιος θα μπορούσε να είχε πάρει την Ελίζαμπεθ.
Μια νύχτα, τέσσερις μήνες μετά τη απαγωγή της Ελίζαμπεθ,
ξεφύλλιζα τα Παγκόσμια Ρεκόρ Γκίνες.
Και για κάποιον τυχαίο λόγο…
εκείνη τη στιγμή…
μου ήρθε ένα όνομα…
και ήξερα αμέσως
ότι αυτός ήταν στο δωμάτιό μου τον Ιούνιο του 2002.
Αυτός απήγαγε την Ελίζαμπεθ.
Δεν ήταν ασυνήθιστο να βλέπεις ανθρώπους με ρόμπες.
Ήταν μια εποχή αυτοέκφρασης.
"Έλα μέσα. Τι κάνεις; Ποια είναι η ιστορία σου; Θες ένα ποτό;"
Αυτός είπε "Εγώ ναι, αλλά οι κυρίες δεν μπορούν."
Φαινόταν εξουσιαστικός και μεγαλομανής.
Λέω στην κυρία στα δεξιά μου, που ήταν νεότερη
"Τι κάνεις; Ο τύπος είναι…
Ο κύριος που ήρθατε μαζί φαίνεται λίγο χειριστικός".
Και η μεγαλύτερη κυρία είπε κάτι σαν
"Δεν μπορείς να της μιλήσεις".
Ήταν πολύ απότομη και εκεί ξέκοψα.
Λέω "Θεέ μου, θα τους αφήσουμε να…"
Μου φάνηκαν παλαβοί.
ΕΛΙΖΑΜΠΕΘ
ΣΕΠΤΕΜΒΡΙΟΣ
5 ΙΟΥΝΙΟΥ
ΗΜΕΡΑ 1η
Ξεκινάμε;
Ναι.
Το καλοκαίρι του 2002 ήμουν 14 χρονών.
Χαιρόμουν που είχα τελειώσει το γυμνάσιο.
Κοιτώντας πίσω, έχω χαρούμενες…
αναμνήσεις και συναισθήματα.
Εκείνο το βράδυ, θυμάμαι μια αντρική φωνή.
"Έχω μαχαίρι στον λαιμό σου. Τσιμουδιά. Σήκω και έλα μαζί μου".
Ήμουν έντρομη.
Θα μου έκανε κακό; Θα με σκότωνε;
Ήλπιζα να ξυπνήσουν οι γονείς μου, αλλά δεν ήρθε κανείς.
Με οδήγησε στην αυλή μου.
Ακολουθήσαμε ένα μονοπάτι
και θυμάμαι να σκέφτομαι "Πού με πάει;"
Ανησυχούσα τόσο πολύ ότι έχανα την ευκαιρία να το σκάσω.
Τον ρώτησα αν θα με βίαζε και θα με σκότωνε,
γιατί αυτό περίμενα να κάνει.
Ήθελα να το κάνει όσο πιο κοντά μπορούσε στο σπίτι, για να με βρουν οι γονείς μου.
Είχε ένα απαίσιο χαμόγελο
και με κοίταξε και είπε "Δεν θα σε βιάσω και θα σε σκοτώσω ακόμα".
Και μετά φτάσαμε σε μια συστάδα δέντρων…
και μια γυναίκα βγήκε από τη σκηνή.
Ο άντρας φώναξε το όνομα Χέπζιμπα,
κι εκείνη με πλησίασε και με αγκάλιασε.
Δεν είχα ξαναδεί κάποια σαν εκείνη.
Φορούσε έναν μακρύ χιτώνα και μια μαντήλα.
Και μου έβγαλε τα παπούτσια
και άρχισε να ξεπλένει τα πόδια μου.
Μετά προσπάθησε να μου βγάλει τις πιτζάμες.
Και θυμάμαι να πιάνω τα κουμπιά,
και είπε "Αν δεν σε αλλάξω, θα τον βάλω να έρθει εδώ,
και θα σου σκίσει τα ρούχα".
Μου έδωσε μια ρόμπα σαν αυτήν που φορούσε.
Πήρε τις πιτζάμες και τα εσώρουχά μου,
και σηκώθηκε και βγήκε από τη σκηνή.
Θυμάμαι ότι ένιωθα…
σαν να πλησίαζε η καταδίκη μου.
Έκλαιγα.
Φοβόμουν.
Αυτά είναι τα ακριβή λόγια του.
Είπε "Σε σφραγίζω ως γυναίκα μου
με τον Θεό και τους αγγέλους του ως μάρτυρές μου".
Ούρλιαξα "Όχι".
Με κοίταξε και είπε
"Αν ξαναφωνάξεις έτσι, θα σε σκοτώσω.
Αν σε βοηθάει να μη φωνάζεις, θα σου κλείσω το στόμα με μονωτική".
Προσπάθησα να του εξηγήσω ότι δεν ήταν εντάξει.
Δεν μπορούσε να με απαγάγει και να με παντρευτεί.
Δεν ήταν νόμιμο. Ήμουν μόλις 14 χρονών.
Και είχε την ίδια απάντηση σε όλα,
που ήταν "Ώρα να ολοκληρώσουμε τον γάμο μας".
Και θυμάμαι να σκέφτομαι ότι αν αντιστεκόμουν αρκετά,
κάποιος θα με έσωζε.
Αλλά με έσπρωξε κάτω.
Είχα ζήσει τόσο αθώα ζωή.
Νόμιζα ότι αν γύριζα μπρούμυτα,
δεν θα μπορούσε να με βιάσει.
Δεν είχε σημασία τι έκανα.
Τελικά, με βίασε.
Θυμάμαι ότι πονούσα πολύ. Τον ικέτευα να σταματήσει.
Και όταν τελείωσε,
σηκώθηκε και χαμογέλασε, σαν να μην ήταν σημαντικό για εκείνον,
και βγήκε από τη σκηνή.
Κι εγώ έμεινα στο έδαφος.
Κι εγώ…
Απλώς θυμάμαι ότι το σώμα μου πονούσε πολύ.
Θυμάμαι που κοίταξα κάτω και είδα αίμα να τρέχει στους μηρούς μου.
Και μετά πρέπει να λιποθύμησα.
Το επόμενο πράγμα που θυμάμαι ήταν κάτι στους αστραγάλους μου.
Τον ικέτεψα να μη με δέσουν,
ότι δεν θα το σκάσω.
Είπε "Ξέρω ότι δεν θα το σκάσεις,
αλλά σου αφαιρώ τον πειρασμό".
Αυτός που με απήγαγε έμοιαζε με τον Ρασπούτιν.
Είπε ότι τον λένε Εμάνουελ Νταβίντ Αϊζάια.
Και η γυναίκα λεγόταν Χέπζιμπα Έλαντα Αϊζάια.
Και είχαν δικές τους γραφές.
ΤΟ ΚΑΤΑ ΕΜΜΑΝΟΥΕΛ ΝΤΑΒΙΝΤ ΑΪΖΑΪΑ ΕΥΑΓΓΕΛΙΟ
Μου είπε ότι ο Θεός τούς διέταξε να απαγάγουν εφτά κορίτσια.
Και ήμουν η πρώτη από τις επτά.
Είπε ότι και η αδερφή μου θα γινόταν γυναίκα του.
Ή η ξαδέρφη μου η Ολίβια.
Τρόμαξα.
Αναρωτιόμουν αν η οικογένειά μου ήταν ξύπνια.
Αν ήξεραν ότι με είχαν απαγάγει.
Τα άλλα παιδιά της τάξης μου αποφοιτούσαν τώρα;
Μεγάλωσα σε ένα πολύ θρησκευόμενο σπίτι.
Δεν ξέρω πόσα μαθήματα έκανα "Μην κάνεις σεξ πριν τον γάμο".
Κανείς δεν είχε συζητήσει μαζί μου τη διαφορά μεταξύ
συναινετικού σεξ, οικειότητας και βιασμού.
Ένιωθα πολλή ντροπή.
Και ένιωθα ότι ήμουν βρόμικη.
Σκεφτόμουν ότι αν η οικογένειά μου μάθαινε τι συνέβη,
θα με ήθελαν πίσω;
Ίσως θα ήταν καλύτερα αν δεν με έβρισκε κανείς.
Οι αρχές ξεκίνησαν εθνικό ανθρωποκυνηγητό.
Χιλιάδες εθελοντές αναζητούν το κοριτσάκι.
Η Ντέμπι Νόρις…
Όσο περνούσε ο καιρός, ο Εμάνουελ έφερνε άρθρα εφημερίδων ή αφίσες.
Και τον θυμάμαι να λέει
"Ολόκληρο το Σολτ Λέικ σε ψάχνει.
Κάθε παράθυρο στο Σολτ Λέικ έχει μια φωτογραφία σου.
Μα δεν θα σε βρουν ποτέ, γιατί σε έχω εγώ".
Αλλά μια μέρα, θυμάμαι ξαφνικά
να ακούω αμυδρά το όνομά μου.
Ελίζαμπεθ!
Ήταν αμυδρό, μα το άκουγα.
Ο Εμάνουελ με πήγε στη σκηνή, έβγαλε το μαχαίρι του.
"Αν έρθει κανείς εδώ,
θα τους σκοτώσω μ' αυτό το μαχαίρι. Και θα φταις εσύ".
Μόνο μερικές φορές άκουσα το όνομά μου.
Και μετά έσβησε και δεν το άκουσα ξανά.
Δεν ήταν ασυνήθιστο να ξυπνήσω και να με βιάζει.
Από κει που δεν είχα κρατήσει καν το χέρι ενός αγοριού,
στο να με βιάζει κάθε μέρα, πολλές φορές τη μέρα.
Μετά προσευχόταν για 45 λεπτά.
Χρησιμοποιούσε τον Θεό για να δικαιολογήσει ό,τι έκανε.
Αλλά πάνω απ' όλα, αγαπούσε την εξουσία. Του άρεσε να νιώθει ότι έχει τον έλεγχο.
Κάθε μέρα με ταπείνωνε.
Και η γυναίκα, η Χέπζιμπα, τον ενθάρρυνε.
Όταν με πήγαινε στην πηγή από όπου μαζεύαμε το νερό,
κρατούσε το καλώδιο και με πήγαινε βόλτα σαν σκυλί.
Με ανάγκασαν να πιω μπίρα μέχρι που τελικά έκανα εμετό.
Και με άφησε εκεί, μπρούμυτα, στον εμετό μου.
Με απειλούσε πολύ,
λέγοντας ότι αν δεν έκανα αυτό που ήθελε να κάνω,
θα με σκότωνε.
Κι αν δεν σκότωνε εμένα, τότε θα σκότωνε την οικογένειά μου.
Πάντα αναρωτιόμουν τι έκανε η οικογένειά μου.
Φανταζόμουν τη μαμά μου να οδηγεί στη γειτονιά
στο χρυσό στέισον βάγκον της και να με ψάχνει.
Καλημέρα, Έντουαρντ.
Όταν σκέφτομαι τον μπαμπά μου, πάντα είχε μια…
Δεν ξέρω, μια λάμψη στο μάτι του.
Με έκανε να νιώθω ότι ήμουν λίγο πιο ξεχωριστή.
Προσπαθούσα να θυμηθώ ό,τι μπορούσα.
Προσπαθούσα να κρατήσω την ανάμνησή τους.
Συνειδητοποίησα ότι είχα κάτι για το οποίο άξιζε να επιβιώσω.
5 ΙΟΥΝΙΟΥ
12 ΟΚΤΩΒΡΙΟΥ
4 ΜΗΝΕΣ ΑΠΟ ΤΗΝ ΑΠΑΓΩΓΗ
Η Λόις κι εγώ είχαμε βγει για το βράδυ.
Κι όταν γυρίσαμε σπίτι,
η Μαίρη Κάθριν είπε "Νομίζω ότι ξέρω ποιος είναι".
Και είπε "Ήταν ο Εμάνουελ".
Και είπα "Ο Εμάνουελ;"
Με παίρνει ο Εντ.
"Δεν θα το πιστέψεις. Η Μαίρη Κάθριν ξέρει ποιος είναι".
Ο Εμάνουελ.
Είπα "Εντάξει. Ποιος είναι ο Εμάνουελ;"
Είπες ότι τον γνώρισες στον δρόμο. Ξέρεις ποιος δρόμος ήταν;
Στο κέντρο. Στην περιοχή όπου πάνε πολλοί άστεγοι.
Την προηγούμενη χρονιά, η Λόις πήγε τα παιδιά στο κέντρο.
Και είδαν έναν άστεγο
που τριγυρνούσε κηρύττοντας.
Πότε τον ξαναείδες;
Μάλλον όταν ήρθε στο σπίτι μας.
Η Λόις τού είπε "Αν θέλεις δουλειά, ορίστε η κάρτα του άντρα μου".
Με βοηθούσε στο σπίτι.
Νόμιζα ότι ήταν μια στιγμή επιφοίτησης.
Ήταν πολύ χαρούμενη. Κάτι έχουμε.
Ήταν ο Εμάνουελ στο δωμάτιό σου;
Δεν είμαι σίγουρη. Μπορεί να ήταν.
Δεν είσαι σίγουρη, αλλά μπορεί να ήταν;
Μίλησαν ξανά στη Μαίρη Κάθριν.
Αλλά η ανάμνησή της ότι ο Εμάνουελ είναι ο απαγωγέας
αμφισβητήθηκε από τους ερευνητές.
Βασιζόταν στη φωνητική αναγνώριση, που είναι απόδειξη,
αλλά δεν θεωρούταν σπουδαίο αποδεικτικό.
Και η επαφή του Εμάνουελ με την οικογένεια ήταν μόλις κάποιες ώρες πριν από μήνες.
Υπάρχουν εικασίες ότι η μνήμη της δεν είναι ακριβής.
Δεν ξέρουμε ποιον είδε η Μαίρη Κάθριν
και δεν είμαστε σίγουροι ότι ξέρει.
Σκέφτεται μια νέα ιδέα
ή τα έκτακτα νέα για την υπόθεση μα δεν είναι.
Για όνομα του Θεού, τι άλλο χρειάζεσαι;
Έχεις αυτό το παιδί που κάθεται σ' αυτό το δωμάτιο
που είδε να απαγάγουν την αδερφή του
και λέει "Αυτός νομίζω ότι είναι".
Δεν είχα πειστεί.
Ο Εμάνουελ δεν ήταν σε καμία λίστα
αυτών που ερευνούσαμε.
Ήταν εκεί για τρεις ώρες μια μέρα
και δεν γύρισε καν να πληρωθεί.
Αλλά αρχίσαμε να το ψάχνουμε.
Οτιδήποτε θα μας οδηγούσε στην Ελίζαμπεθ.
Η αστυνομία έφερε μια σκιτσογράφο,
και μιλούσαμε για πώς ήταν ο άντρας
και σκίτσαρε ενώ μιλούσαμε.
Ήλπιζα πολύ ότι βγαίνοντας μ' αυτό το σκίτσο,
θα βρίσκαμε τον Εμάνουελ.
Ήταν πολύ σημαντικό να το διαδώσουμε στον κόσμο.
Ναι, κάνουμε πρόοδο.
Ας βρούμε αυτό το άτομο.
Η αστυνομία είπε "Όχι.
Δεν μπορείτε να το δημοσιεύσετε".
Πιστεύαμε ότι αν το δημοσιοποιούσαμε,
θα μπορούμε να τρομάξουμε τον δράστη.
Αλλά τώρα ξέραμε ένα όνομα και είχαμε ένα σκίτσο του.
Ήταν μεσαίου ύψους, λεπτός, μελαχροινός, ξυρισμένος.
ΝΟΕΜΒΡΙΟΣ
ΟΚΤΩΒΡΙΟΣ
ΣΕΠΤΕΜΒΡΙΟΣ
ΑΥΓΟΥΣΤΟΣ
Ο Εμάνουελ και η Χέπζιμπα τσακώθηκαν άσχημα.
Θύμωσε που αυτός πήγαινε στο Σολτ Λέικ και έβρισκε φαγητό
κι εμείς ήμασταν κρυμμένες στα βουνά και λιμοκτονούσαμε.
Τελικά, αποφασίστηκε να κατέβουμε στο Σολτ Λέικ.
Ήταν μια ευκαιρία να με αναγνωρίσουν. Ίσως να ξεφύγω.
Κατεβήκαμε και είδα κόσμο.
Θα ήταν ευκαιρία να σωθώ;
Αλλά αν ήμουν στα βουνά
και έβλεπα τρεις παράξενους ανθρώπους,
δεν θα σταματούσα να τους χαιρετήσω.
Σκέφτηκα να φωνάξω.
Αλλά ήμουν 14.
Είχα κακοποιηθεί πολύ επί μήνες.
Όταν δεν υπάκουα, με βίαζαν. Μου έκρυβαν το φαγητό.
Οπότε, όταν θα προσπαθούσα να ξεφύγω, ήθελα να είμαι σίγουρη.
Τελικά κατεβήκαμε από τα βουνά.
Ήξερα ακριβώς πού ήμασταν.
Ήξερα όλα τα μέρη εδώ τριγύρω.
Ήξερα πόση ώρα θα μου έπαιρνε να γυρίσω σπίτι.
Μπορούσα να περπατήσω. Να τρέξω.
Αλλά ήμουν τόσο μακριά τόσο καιρό.
Ήταν σαν να τα έβλεπα όλα μέσα από άλλο σώμα.
Σαν να ήμουν σε παράλληλο σύμπαν.
Περπατούσα σε ένα μέρος που έπρεπε να είναι πολύ ασφαλές…
αλλά τώρα ήταν γεμάτο κινδύνους.
Πήγαμε στη βιβλιοθήκη του Σολτ Λέικ για να κοιτάξουμε χάρτες.
Και ξαφνικά, άρχισε να μας πλησιάζει ένας άντρας.
"Είμαι ντετέκτιβ και πρέπει να σου κάνω μερικές ερωτήσεις.
Θέλω να βεβαιωθώ ότι η κοπέλα δεν αυτή που ψάχνουμε.
Να δω το πρόσωπό της;"
Ο Εμάνουελ είπε "Λυπάμαι, όχι.
Είναι ενάντια στην πίστη και τη θρησκεία μας.
Οι μόνοι που θα δουν το πρόσωπό της είναι ο μελλοντικός σύζυγός της
και εγώ ο πατέρας της".
Ήθελα να φωνάξω.
Αλλά η Χέπζιμπα μού έπιασε το πόδι.
Και τελικά ο ντετέκτιβ…
πείστηκε.
Δεν ένιωσα αρκετά ασφαλής ώστε να φωνάξω.
Και η σανίδα σωτηρίας εξαφανίστηκε.
Μετά τη συνάντηση με τον ντετέκτιβ ανθρωποκτονιών,
ο Εμάνουελ έσπευσε να με πάει πίσω στα βουνά.
Ήταν πολύ αγχωμένος.
Και αποφάσισε ότι έπρεπε να φύγουμε από το Σολτ Λέικ Σίτι.
Καθώς φεύγαμε από το Σολτ Λέικ, σκέφτηκα τη μικρή μου αδερφή.
Τι έκανε; Πού ήταν; Κοιμόταν ακόμα στο κρεβάτι μας;
Κατάλαβα ότι ίσως να μην τους ξανάβλεπα.
Μπορεί να μη γύριζα ποτέ. Μπορεί να…
Μπορεί να μην τα κατάφερνα.
Ήθελα να τους πω
"Είμαι ακόμα ζωντανή. Μη σταματάτε να με ψάχνετε".
ΟΚΤΩΒΡΙΟΣ
ΝΟΕΜΒΡΙΟΣ
ΔΕΚΕΜΒΡΙΟΣ
Η μαμά και ο μπαμπάς ήταν υπέροχοι μαζί μας.
Γεμάτοι κατανόηση και καλοσύνη.
Τα Χριστούγεννα του 2002
όλοι προσπαθούσαν να φανούν δυνατοί.
Η μαμά μου έκανε ό,τι μπορούσε για να περνάμε φυσιολογικά.
Αλλά ήμουν σίγουρη ότι δεν θα την ξαναβλέπαμε.
Έχουν περάσει σχεδόν έξι μήνες από τότε που η Ελίζαμπεθ Σμαρτ
εξαφανίστηκε από το σπίτι της στο Σολτ Λέικ Σίτι.
Θυμάμαι μια μέρα που ήμουν στον ναό και άκουσα κάποιον να λέει
"Πιστεύεις τον Εντ Σμαρτ;
Ξέρεις, ακόμα πιστεύει ότι είναι ζωντανή".
Αυτή η έρευνα κωλυσιεργεί ή έχει κωλυσιεργήσει;
Όχι, δεν έχει κωλυσιεργήσει. Δεν κωλυσιεργεί.
Στα τέλη του 2002,
μου πρόσφεραν τη θέση του αρχηγού της αστυνομίας στο Κέτσαμ του Άινταχο.
Είπα στον Εντ και τη Λόις ότι δεν ήθελα να αφήσω την υπόθεση στη μέση.
Στο Άινταχο, γυρνούσα από τη δουλειά και άνοιγα τον υπολογιστή μου
και εξέταζα τα στοιχεία,
ελπίζοντας να βρω κάτι που είχαμε παραβλέψει.
Είχα εμμονή.
Με στοίχειωνε.
Φοβόμουν μήπως πάω στον τάφο με αυτό το μυστήριο να με στοιχειώνει.
Ευτυχώς η οικογένεια έκανε ό,τι μπορούσε για να πάρει πίσω την Ελίζαμπεθ.
Με τον θάνατο του Ρίσι, η έρευνα για την απαγωγή της Ελίζαμπεθ Σμαρτ
φαίνεται να είναι σε αδιέξοδο.
Η αστυνομία είχε ξοδέψει χιλιάδες εργατοώρες για να βρει την Ελίζαμπεθ,
περισσότερες από οτιδήποτε άλλο στην ιστορία της Γιούτα.
Πίστευαν ότι είχαν βρει τον υπεύθυνο,
τον Ρίτσαρντ Ρίσι.
Όλοι εμείς θέλαμε να φωνάξουμε
"Και ο Εμάνουελ;"
Έχουμε το άτομο που ήταν στο δωμάτιο
να λέει "Δεν είναι ο Ρίσι.
Είναι ο Εμάνουελ".
Θέλουμε να τον βρούμε.
Οκτώ μήνες δεν διαφωνήσαμε με την αστυνομία,
αν και είχαμε πολλούς λόγους να είμαστε θυμωμένοι.
Αλλά δεν θα το αφήναμε στις αρχές.
Ήταν το μεγαλύτερο στοιχείο.
Τώρα έχουμε έκτακτα νέα για την υπόθεση απαγωγής της Ελίζαμπεθ Σμαρτ.
Ξέρω μέσα μου, ξέρω ότι υπάρχει κάποιος εκεί έξω
που ξέρει κάτι γι' αυτό.
Έτσι, δημοσιεύσαμε το σκίτσο.
Φυσικά, κέντρισε το ενδιαφέρον.
Χρειάζεται μόνο ένα άτομο με πληροφορίες
για να τελειώσουν όλα.
Λίγες μέρες μετά τη συνέντευξη Τύπου,
με πήρε ένας άντρας που πίστευε ότι ίσως ήξερε ποιος ήταν ο Εμάνουελ.
Το είχε διαβάσει στην Deseret News, είχε δει το σκίτσο.
Είπε ότι ανατρίχιασε.
Και πίστευε ότι μπορεί να είναι ο κουνιάδος του.
Προσωπικά, θα με εξέπληττε πολύ αν είχε κάποια σχέση.
Αλλά είναι αρκετά τρελός…
άρα υπάρχει πιθανότητα.
Ξέρω ότι έχει σκηνή στα βουνά.
Αλλά ποτέ δεν είπε πού ήταν σε κανέναν στην οικογένεια.
Μάλιστα.
Αν όντως έχει κάτι να κάνει μ' αυτό,
υπάρχει πιθανότητα να είναι ακόμα ζωντανή.
Απίστευτο.
Σκεφτήκαμε ότι είναι ο κύριος ύποπτος και πρέπει να βρούμε το κάθαρμα.
Όλα όσα είπε ταίριαζαν γάντι.
Ο Τομ τούς ζήτησε μια φωτογραφία.
Αυτός είναι ο Εμάνουελ.
Μπράιαν Ντέιβιντ Μίτσελ.
Είχα μια κλήση.
Έψαξα τον Μπράιαν Ντέιβιντ Μίτσελ στον υπολογιστή
και ανακάλυψα ότι, παραδόξως,
τον συνέλαβαν για κλοπή μπίρας από το κατάστημα Άλμπερτσονς.
Κι έτσι, ευτυχώς, τον είχαν βγάλει φωτογραφία
κατά τη σύλληψή του για κλοπή.
Ήταν ντυμένος σαν περιπλανώμενος φονταμενταλιστής κήρυκας.
Φορούσε μακριά ρόμπα και είχε μακριά γενειάδα.
Και το εντυπωσιακό στη φωτογραφία είναι
ότι συνελήφθη την περίοδο της απαγωγής.
Οπότε, η αστυνομία τον είχε και τον άφησε να φύγει.
Ήταν πολύ εκνευριστικό.
Όταν είδα τη φωτογραφία, συνειδητοποίησα ότι τον ήξερα.
Τον έχω συναντήσει πολλές φορές να επαιτεί.
Είχε μια γυναίκα μαζί του που κρατούσε μια κούκλα
και ήταν παράξενο.
Έφτιαξα ένα φυλλάδιο που μπορούμε να διανείμουμε στην πόλη.
Είχα τρεις ή τέσσερις φωτογραφίες του. "Καταζητείται για ανάκριση".
Ξαφνικά, η οικογένεια έβαλε μπρος.
Πάτησαν γκάζι για να βρουν αυτόν τον τύπο.
Άρχισαν να έρχονται στοιχεία και εντοπίσαμε τις κινήσεις του
τα τελευταία δύο χρόνια της ζωής του.
Ήταν παντρεμένος με μια Γουάντα Μπάρζι.
Ταξίδεψαν πολύ μαζί περπατώντας στις ΗΠΑ,
κηρύττοντας το Ευαγγέλιο όπως το ερμήνευαν.
Πίστευε ότι ήταν προφήτης του Θεού.
Τα τελευταία χρόνια, η ψυχική κατάστασή του είχε γίνει βίαια.
Τηλεφώνησε η πρώην σύζυγος του Μπράιαν Μίτσελ
και καθίσαμε για δύο ώρες και μιλήσαμε για τον Μπράιαν.
Μάθαμε ότι είναι επικίνδυνο άτομο.
Εκείνη φοβόταν τα ποντίκια,
κι αυτός σκότωσε κάτι ποντίκια, τα έβαλε στον φούρνο,
για να τα δει όταν ανοίξει τον φούρνο.
Υπήρχαν ισχυρισμοί ότι είχε κακοποιήσει σεξουαλικά παιδιά.
Πονούσα όταν σκεφτόμουν τι μπορεί να περνάει η Ελίζαμπεθ.
Είχαμε έναν και μόνο σκοπό,
να βρούμε την Ελίζαμπεθ και να τη φέρουμε πίσω.
Τον κυνηγούσαμε. Χωρίς έλεος.
Θα τον βρούμε.
Αρχίσαμε να μοιράζουμε φυλλάδια,
και μια κόρη μου είπε ότι οι φίλες της είχαν δει αυτούς τους απατεώνες με πέπλα
σε ένα μέρος που λέγεται Souper Salad.
Πήγαμε εκεί και μιλήσαμε σε μια σερβιτόρα.
"Πιστεύουμε ότι αυτός μπορεί να πήρε την Ελίζαμπεθ".
Και είπε "Ναι, εκείνοι οι θρήσκοι.
Έρχονταν εδώ. Ήταν τρεις.
Μια από αυτούς ήταν κορίτσι".
Την είχαν καλυμμένη,
αλλά για να φάει, το πέπλο έπρεπε να κατέβει λίγο.
Και είπε "Τομ, νομίζω ότι ήταν η Ελίζαμπεθ".
Και ένιωσα σαν να χτυπήθηκα.
Έπεσα στα γόνατα. Είπα "Θεέ μου, είναι ζωντανή".
Ο κόσμος είναι το μεγαλύτερο ατού μας.
Είχαμε πολλούς ανθρώπους που τον είχαν δει.
Βρήκαμε ένα πάρτι όπου είχαν πάει.
Ανατριχιάζω όταν το σκέφτομαι,
αλλά δεν περιμένεις ποτέ απαγωγή.
Ένιωθα σαν ηλίθιος. Ένιωθα τυφλός.
Το φως πλησίαζε όλο και περισσότερο.
Είναι εκεί έξω και είναι ζωντανή.
Αλλά δεν υπήρχε κάτι επαληθεύσιμο από τον Οκτώβριο.
ΣΟΛΤ ΛΕΪΚ ΣΙΤΙ
ΣΑΝ ΝΤΙEΓΚΟ
ΜΑΡΤΙΟΣ 2003
9 ΜΗΝΕΣ ΑΠΟ ΤΗΝ ΑΠΑΓΩΓΗ
Είχαν διαλέξει ένα μικρό μέρος έξω από το Σαν Ντιέγκο που λέγεται Λέικσαϊντ.
Και με είχαν κρατήσει σε αυτόν τον καταυλισμό για αρκετό καιρό.
Οι βιασμοί ήταν φριχτοί.
Αλλά μερικές φορές αναρωτιόμουν αν ήταν χειρότερο να τον ακούς.
Μιλούσε ασταμάτητα για το πόσο ξεχωριστός ήταν,
για το πόσο δύσκολα είναι αυτά που σε κάθε άλλη περίπτωση
θα ήταν λάθος να τα κάνουμε, και δεν ήθελε να τα κάνει,
αλλά έπρεπε γιατί τον διέταξε ο Θεός.
Ένα βράδυ άρχισε να μιλάει για τα μέρη που θα πήγαιναν,
πόλεις όπως η Νέα Υόρκη, η Βοστόνη, μακριά από τη Δύση.
Και θυμάμαι να κάθομαι εκεί ακούγοντάς τους να μιλάνε γι' αυτό
και να σκέφτομαι ότι αν πηγαίναμε σε άλλη μεγάλη πόλη,
δεν θα με έβρισκαν ποτέ.
Έτσι, τους διέκοψα.
"Έχω ένα προαίσθημα.
Νομίζω ότι ίσως
πρέπει να επιστρέψουμε στο Σολτ Λέικ.
Και ξέρω ότι ο Θεός δεν θα μιλούσε σε μένα,
αλλά ξέρω ότι αν τον ρωτήσεις,
θα σου επιβεβαιώσει αν είναι ο σωστός δρόμος ή όχι,
γιατί είσαι υπηρέτης του, και είσαι ο προφήτης του".
Και απλώς γύρισε και μου είπε "Μάλιστα.
Ο Θεός άρχισε επιτέλους να δουλεύει μαζί σου.
Τώρα που αναγνωρίζεις το τίποτά σου,
θα γυρίσουμε στο Σολτ Λέικ".
12 ΜΑΡΤΙΟΥ
Αν μπορείς να μας βοηθήσεις να βρούμε τον Μπράιαν Ντέιβιντ Μίτσελ,
κάλεσέ μας στο 1-800-CRIME-TV.
Κατεβήκαμε από το λεωφορείο στο Σάντι, που είναι νότια του Σολτ Λέικ.
Ήμουν μεταμφιεσμένη
και ο Εμάνουελ είπε ότι θα με ξαναπήγαινε στα βουνά.
Δεν θα μου επιτρεπόταν να ξανακατέβω.
Άμεση Δράση.
Ποιον να πάρω αν πιστεύω ότι βλέπω τον Εμάνουελ που ψάχνουν;
Το 2003 ήμουν λοχίας περιπολίας στο Σάντι Σίτι.
Άκουσα στον ασύρματο ότι υπήρχε κλήση
για μια πιθανή εμφάνιση της Ελίζαμπεθ Σμαρτ
με τρία άτομα στη Στέιτ Στριτ.
Φυσικά, είχαμε πολλές κλήσεις όλους αυτούς τους μήνες
και αποδείχτηκαν ψεύτικες.
Για να είμαι ειλικρινής, δίσταζα να πιστέψω ότι είναι αλήθεια.
Αρχίσαμε να περπατάμε στο πεζοδρόμιο.
Ένα περιπολικό σταμάτησε δίπλα μας.
Μετά εμφανίστηκαν κι άλλα.
Οι αστυνομικοί ξεκίνησαν να ανακρίνουν τους απαγωγείς μου.
Και οι τρεις είπαν ότι δεν είχαν καμία ταυτότητα.
Είναι αγγελιοφόροι του Θεού.
Η κοπέλα ήταν σίγουρα μεταμφιεσμένη. Φορούσε μια απαίσια περούκα.
Οι απαντήσεις της δεν έβγαζαν νόημα. Ήταν πολύ αγχωμένη.
Φέρνουμε τη νεαρή σ' αυτήν την τοποθεσία
χωρίζοντάς τους στα δέκα μέτρα.
Ο αξιωματικός ήταν επίμονος στην ανάκρισή του.
"Ένα κορίτσι αγνοείται εδώ και πολύ καιρό.
Η οικογένεια την ψάχνει. Δεν θες να πας σπίτι;"
Και φυσικά το ήθελα.
Αλλά οι απαγωγείς μου ήταν εκεί.
Ήμουν έντρομη.
Χρειαζόμουν την πιο ασφαλή απάντηση που μπορούσα να δώσω.
Και λέω "Για το καλό αυτού του έθνους,
και για την οικογένειά σου, πες μου ότι είσαι η Ελίζαμπεθ".
Με κοίταξε και είπε "Συ είπας".
Δεν το είχα ξανακούσει.
Αλλά λέω "Θα το δεχτώ ως ναι".
Τη βάλαμε στο περιπολικό του αστυφύλακα Τζόουνς.
Τότε, άρχισε να κλαίει.
Μου τηλεφώνησαν και είπαν "Έλα όσο πιο γρήγορα μπορείς.
Μη σταματήσεις, μην κάνεις τίποτα. Έλα εδώ".
Και τελικά έφτασα εκεί.
Πέρασα από αυτήν την πόρτα,
μια σειρά αξιωματικών στέκονταν προσοχή.
Και καθώς τους προσπερνάω, όλοι λένε
"Ο Θεός να σας ευλογεί, κύριε Σμαρτ. Ελπίζουμε να πάνε όλα καλά"
και κάτι τέτοια.
Φτάνω στο τέλος, στρίβω στη γωνία και βλέπω τον Κόρντον Παρκς.
Και ο Κόρντον μού είπε "Εντ,
πιστεύουμε ότι βρήκαμε την Ελίζαμπεθ".
Είχα τρελαθεί.
Και ανοίγουμε μια κίτρινη πόρτα
και βλέπω μια νεαρή γυναίκα στον καναπέ.
Δεν είναι η νεαρή που με άφησε πριν εννιά μήνες.
Εκείνη ήταν ένα νέο κορίτσι,
και όμως μπροστά μου ήταν μια νεαρή γυναίκα.
Το πρόσωπό της ήταν ηλιοκαμένο, πρησμένο,
τα μαλλιά της σε πλεξούδες.
Το μυαλό μου τρέχει 150 χλμ την ώρα.
Είπα "Ελίζαμπεθ, είσαι όντως εσύ;"
Και λέει "Ναι, μπαμπά".
Και κράτησα το θαύμα μου στην αγκαλιά μου.
Μου πήρε ένα λεπτό να απαντήσω, γιατί νόμιζα ότι είχα μπλέξει.
Τελικά, όμως, ήρθε ο μπαμπάς μου, και θα με προστάτευε.
Ό,τι κι αν συνέβη, δεν θα με εγκατέλειπε.
Και όλα θα πήγαιναν καλά.
Θυμάμαι που με πήραν από το σχολείο.
Ο μεγαλύτερος αδερφός μου, ο Τσαρλς, είπε ότι ίσως τη βρήκαν.
Υπήρχε ένα συναίσθημα ενθουσιασμού, ευτυχίας.
Νιώθαμε δέος που ήταν όντως εδώ.
Θυμάμαι ότι ανυπομονούσα να δω την αδερφή και τους αδερφούς μου.
Η μαμά μου μού κράταγε το πρόσωπο και κλαίγαμε όλοι.
Ήθελα να φωνάξω δυνατά.
Δεν μπορώ να σου πω πόσο ευγνώμων ήμουν
που άκουσα ότι βρέθηκε.
Τελείωσε.
Βλέποντας τους δικούς μου…
θυμήθηκα ότι όλα όσα είχαν συμβεί
δεν μου αφαιρούσαν την αξία μου.
Αυτά τα τέρατα δεν θα μπορούσαν ποτέ να μου την πάρουν.
Το θαύμα της Γιούτα. Η Ελίζαμπεθ Σμαρτ είναι ζωντανή.
Η δεκαπεντάχρονη Ελίζαμπεθ Σμαρτ βρέθηκε ζωντανή σήμερα.
280 μέρες μετά την απαγωγή της.
- Γύρισε από τον θάνατο. - Αψηφά όλες τις πιθανότητες.
Πολύς κόσμος ξέσπασε σε κλάματα.
Το Σολτ Λέικ Σίτι πανηγυρίζει.
Είναι αληθινό.
Βοήθησαν όλοι. Προσευχήθηκαν.
Ευχαριστούμε τον Θεό για όλους τους ερευνητές, για όλον τον κόσμο.
Ποτέ στην ιστορία
δεν έχουν προσευχηθεί τόσο για άλλο κοριτσάκι.
Ευχαριστώ που απαντήσατε.
Ευχαριστώ.
Η Μαίρη Κάθριν είναι η ηρωίδα μας.
Θυμάμαι ότι χαιρόμουν τόσο που ήμουν σπίτι.
Ξύπνησα μερικές φορές εκείνη τη νύχτα,
και οι γονείς μου στέκονταν από πάνω μου για να βεβαιωθούν ότι ήμουν ακόμα εκεί.
Με πήραν τηλέφωνο. Ένας από τους ντετέκτιβ είπε "Κόρι, τη βρήκαν".
Το αίσθημα ανακούφισης ήταν εξωπραγματικό.
Το συνεργείο του CBS με πήγε μέχρι την κατασκήνωση.
Στεκόμουν στην άκρη και ένιωθα άρρωστος.
Και ένιωσα ότι την απογοητεύσαμε που δεν τη βρήκαμε νωρίτερα,
για να τη σώσουμε από τόσο πόνο.
Ως αστυνομικοί, πρέπει να παραδεχτούμε ότι δεν έχουμε όλες τις απαντήσεις
Δεν μπορούμε να προσποιηθούμε.
Ευτυχώς η οικογένειά της έδρασε αντίθετα με τις συστάσεις
της αστυνομίας ως προς τη δημοσιοποίηση του σκίτσου.
Είναι οι πιο παράξενοι άνθρωποι που έχω γνωρίσει.
Δεν είπα ψέματα. Όλα όσα σου είπα…
Πες μου την αλήθεια. Πώς βρέθηκες με την Ελίζαμπεθ;
Με τη δύναμη του Θεού, παραδόθηκε σε εμάς.
Κάθε φορά που πλησιάζαμε
στο να παραδεχτεί εγκληματική συμπεριφορά,
έλεγε το παραμύθι του.
- Είμαι υπηρέτης του Κυρίου. - Όχι.
Έκανα μόνο ό,τι με διέταξε να κάνω.
Τον βρήκα πανούργο.
Ύπαγε οπίσω μου, Σατανά!
Δεν είμαι ο Σατανάς. Είμαι ο Κόρντον Παρκς.
Ύπαγε οπίσω μου, Σατανά!
Και θέλω μια λογική εξήγηση…
Ύπαγε οπίσω μου, Σατανά!
Ο Μπράιαν Ντέιβιντ Μίτσελ είναι ένας παιδόφιλος
που δικαιολογεί τον εαυτό του μέσω του Θεού,
και είναι ικανός για τα πάντα.
Δεν νομίζω ότι ήταν ψυχικά άρρωστος.
Νομίζω ότι προσποιούταν και πέτυχε.
Ο δικαστής καθυστέρησε πολύ τη δίκη.
Η υπόθεση ήταν πολύ απογοητευτική.
Αλλά έδωσε χρόνο στην Ελίζαμπεθ.
Χρόνο να γιατρευτεί.
- Γεια. - Γεια.
Η οικογένειά μου ανησυχούσε πολύ
να με βοηθήσει να προχωρήσω
και να μαζέψω τα κομμάτια της ζωής μου.
Αλλά όταν γύρισα, φοβόμουν τους άντρες.
Φοβόμουν πολλά πράγματα,
και ακόμα δεν άκουγα κανέναν να μιλάει
για τον βιασμό και την κακοποίηση.
Δεν ήταν μια κοινή συζήτηση,
οπότε ένιωθα πολλή ντροπή και αμηχανία γύρω από ό,τι είχε συμβεί,
αν και ήξερα ότι δεν έφταιγα εγώ.
Σκεφτόμουν "Έπρεπε να ξεφύγω, να κάνω αυτό ή το άλλο".
Κρίμα που δεν έχουμε τις άρπες σας εδώ.
Δεν πειράζει.
Πόσο συχνά βρισκόμαστε μαζί;
Θέλεις να παίξω κέλτικη άρπα;
Είναι σειρά σου. Πάντα εγώ παίζω.
- Ψάρι με πατάτες; - Ναι, είναι.
Όταν γύρισε η Ελίζαμπεθ, ήταν μια χαρούμενη στιγμή,
αλλά ήταν δύσκολο να επανέλθει η κανονικότητα.
Αλλά τι είναι κανονικότητα;
Σίγουρα κάναμε πολλά πράγματα μαζί.
Η μαμά μου με βοήθησε πολύ να επεξεργαστώ τι έγινε.
Αλλά τώρα είναι έτοιμη να το αφήσει πίσω της.
Κι άλλα Χριστούγεννα, που πήρα ένα μάτσο λούτρινα,
και τα πέταξες όλα σε μια σακούλα.
Ναι, αλλά αν το γυρίσεις λίγο πίσω,
η μαμά είπε να καθαρίσω το δωμάτιό μας.
Δεν μου άφησες επιλογή.
Αυτό που με βοήθησε περισσότερο
ήταν ο χρόνος με την οικογένειά μου.
Αλλά η υπόθεση συνεχίστηκε για πολλά χρόνια.
Το σύστημα ήταν στημένο εναντίον μου.
Είχε κρατήσει σχεδόν μια δεκαετία. Πρέπει να τελειώσει.
Ό,τι κι αν χρειαστεί.
Ας κάτσω στο δικαστήριο κάθε μέρα επί μήνες.
Αν είναι να τελειώσει, αυτό θα κάνω.
10 ΝΟΕΜΒΡΙΟΥ 2010
Η ίδια η Ελίζαμπεθ Σμαρτ έδωσε μια γενναία και γραφική μαρτυρία
για τη φρικτή δοκιμασία της.
Δεν ήθελα να τον αντιμετωπίσω.
Αλλά ταυτόχρονα, αν ελευθερωνόταν
σίγουρα θα κυνηγούσε κάποια άλλη κοπέλα.
Όταν τελικά βγήκε η ετυμηγορία
και κρίθηκε ένοχος, ήταν…
Σκέφτηκα "Επιτέλους. Δόξα τω Θεώ.
Τελείωσε και μπορώ να το αφήσω πίσω μου".
Χαίρομαι που στέκομαι μπροστά στον αμερικανικό λαό
και δίνω ελπίδα σε άλλα θύματα.
Θα μιλήσουμε και θα μας ακούσουν.
Ο Μπράιαν Ντέιβιντ Μίτσελ κρίθηκε ένοχος για απαγωγή
και μεταφορά ανηλίκου για σεξουαλική δραστηριότητα.
Καταδικάστηκε σε ισόβια χωρίς αναστολή.
Η Γουάντα Μπάρζι δήλωσε ένοχη για απαγωγή
και μεταφορά ανηλίκου για σεξουαλική δραστηριότητα.
Καταδικάστηκε σε 15 χρόνια φυλάκιση.
Αποφυλακίστηκε το 2018.
Παλιά αναρωτιόμουν πώς θα ήταν η ζωή μου αν δεν με είχαν απαγάγει.
Πάντα ονειρευόμουν να βρω κάποιον που να μ' αγαπάει,
να βρω κάποιον που αγαπούσα.
Και
αυτό έγινε πραγματικότητα. Βρήκα κάποιον.
Και παντρευτήκαμε και έχουμε οικογένεια μαζί.
Όσο περνούσε ο καιρός, άρχισα να μιλάω δημόσια για το τι έγινε.
Απλώς ένιωσα ότι πρέπει να υπηρετήσει έναν σκοπό.
Πρέπει να φέρει κάτι καλό στον κόσμο.
Αλλά όλοι έχουμε μια επιλογή.
Είτε να μείνουμε στο κρεβάτι κρυμμένοι κάτω από το πάπλωμα
είτε να προχωρήσουμε.
Μπορώ να μιλήσω για όσα με πληγώνουν
και για πράγματα που μου ήταν δύσκολο να ξεπεράσω.
Ήθελα οι επιζώντες να μάθουν ότι δεν πρέπει να ντρέπονται.
Να ξέρουν ότι δεν είναι μόνοι,
ότι υπήρχαν κι άλλοι άνθρωποι που πέρασαν το ίδιο και καταλάβαιναν.
Όσο περνούσε ο καιρός, καταλάβαινα ότι ήμουν πιο δυνατή απ' ό,τι νόμιζα.
Πήρε πολύ χρόνο.
Έχω καλές μέρες. Έχω κακές μέρες.
Αλλά έχω χτίσει μια καλύτερη σχέση με τον εαυτό μου.
Η εσωτερική μου φωνή άλλαξε από
"Έπρεπε να κάνεις αυτό"
σε "Θα τα καταφέρεις.
Θα το τελειώσεις. Είσαι δυνατή. Συνέχισε".
Μπορείς να επιβιώσεις ό,τι κι αν συμβεί.
Το Ίδρυμα Ελίζαμπεθ Σμαρτ μάχεται για κοινωνική αλλαγή
και για τους επιζώντες στον αγώνα κατά της σεξουαλικής βίας.
ΑΝ ΕΣΕΙΣ Ή ΚΑΠΟΙΟΣ ΓΝΩΣΤΟΣ ΣΑΣ ΕΧΕΙ ΥΠΟΣΤΕΙ ΣΕΞΟΥΑΛΙΚΗ ΚΑΚΟΠΟΙΗΣΗ,
ΘΑ ΒΡΕΙΤΕ ΠΛΗΡΟΦΟΡΙΕΣ ΚΑΙ ΕΡΓΑΛΕΙΑ ΣΤΟ www.wannatalkaboutit.com
Υποτιτλισμός: Κατερίνα Τριανταφύλλου